open-index/open-wikipedia-markdown huggingface dataset:
שוה קריתים

שמאל|ממוזער|250px|נחלות שבטי ישראל, לצורך זיהוי המקום
**שוה קריתים** הוא מקום המוזכר בתנ"ך כאתר בו הכו ארבעת המלכים את האימים.

שוה קריתים מוזכר בתנ"ך פעם אחת, בפסוקים:
"ובארבע עשרה שנה בא כדרלעמר והמלכים אשר אתו ויכו את רפאים בעשתרת קרנים ואת הזוזים בהם ואת האימים בשוה קריתים. ואת החרי בהררם שעיר עד איל פארן אשר על המדבר."

תרגום ירושלמי מתרגם "וְיַת אֵמְתָנַיָא אִילֵין דְשַׁרְיָין דִבְנוּהָ קַרְתָּא". פירוש אחד לשם הוא שמדובר על "שוה" בסמוך ל, או במחוז קרייתיים.

הימצאותו של שוה קריתים בפסוקים בין הם לשעיר, ממקם אותו ככל הנראה בגלעד הדרומי, אזור נחלת שבט ראובן.

הפייטן יוסף ברבי ניסן חתם את שמו "יוסף ברבי ניסן משוה קריתים". שמואל קליין טען, על פי התרגום הירושלמי, שמדובר על נווה, בדרום סוריה. היו שדחו זיהוי זה בכך שהניקוד בתרגום ירושלמי הוא אחר ואינו מתייחס לנווה ואחרים כמו יוסף יהלום שחזקו את הזיהוי ודחו את הדחייה.

## הערות שוליים

קטגוריה:יישובי המקרא
קטגוריה:עבר הירדן המזרחי
אפונסו הראשון, דוכס ברגנסה הראשון

דום **אפונסו הראשון, דוכס ברגנסה** (בפורטוגזית: **Afonso I, Duque de Bragança**; 10 באוגוסט 1377 - 15 בדצמבר 1461) היה הדוכס הראשון של ברגנסה והרוזן השמיני של ברסלוש. הוא ייסד את בית ברגנסה, השושלת החזקה והעשירה ביותר בפורטוגל. צאצאיו הפכו לאצילים בכירים, פקידים קיסריים, ולבסוף מלכי פורטוגל וקיסרי ברזיל.

## ביוגרפיה
אפונסו נולד ב-10 באוגוסט 1377 ב-Veiros, Estremoz, Alentejo, לז'ואאו הראשון, מלך פורטוגל ואינש פרש. הוא התחתן עם היורשת ביאטריש פריירה דה אלבים, בתו של נונו אלווארש פריירה, גנרל והאיש העשיר ביותר בממלכה.
ימין|ממוזער|422x422 פיקסלים| ''דום אפונסו''; תיאור מהמאה ה-18 בארמון הדוכס של וילה ויצ'וזה.
אפונסו היה נוכח בשנת 1415 כאשר הפורטוגלים כבשו את סאוטה.

כאשר אחיו למחצה, דוארטה, מלך פורטוגל, נפטר בשנת 1438, בנו אפונסו החמישי (אחיינו של אפונסו) היה תינוק והבחירה כעוצר הייתה גיסתו, המלכה האם לאונור מאראגון. בחירה זו לא הייתה פופולרית מכיוון שלאונור הייתה אראגונית, אולם בקרב האריסטוקרטיה - במיוחד המעגל הפנימי של אפונסו - העדיפו את לאונור מארגון והיו גם ספקות ביכולתו הפוליטית של אחיו פדרו. בפגישה של הקורטס הפורטוגזי שהוזמן על ידי אחיו למחצה של אפונסו ז'ואאו, מושל פורטוגל, הוענקה העוצרות לפדרו, דוכס קוימברה, אח למחצה של אפונסו ודודו של המלך הצעיר. בחירה זו שימחה את העם ואת הבורגנות הצומחת במהירות.

בשנת 1443, במחווה של פיוס, הפך פדרו את אפונסו לדוכס הראשון של ברגנסה. אבל בשנת 1445 אפונסו נעלב מכיוון שאיזבלה מקוימברה, בתו של פדרו, נבחרה עבור אשתו של אפונסו החמישי, ולא אחת מנכדותיו. אדיש לתככים, פדרו המשיך את שלטונו במדינה והמדינה שגשגה תחת שלטונו. בתקופה זו הוקצו הסובסידיות הראשונות לחקר האוקיינוס האטלנטי בפיקוחו של אנריקה הספן (עוד אחד מאחיו למחצה של אפונסו).

ב-9 ביוני 1448 התבגר המלך אפונסו החמישי, ופדרו העביר את השליטה במדינה לידי המלך. כאיש שאפתן, אפונסו שכנע את אחיינו, המלך הצעיר, לפנות נגד פדרו. בהשפעת אפונסו ביטל המלך את כל תאריו של פדרו.

בשנה שלאחר מכן, בהאשמות ששנים אחר כך יתבררו ככוזבות, הכריז אפונסו החמישי על דודו פדרו כמורד. המצב הפך לבלתי בר קיימא והחלה מלחמת אזרחים. ב-20 במאי 1449, במהלך קרב אלפרובריירה, ליד אלוורקה, נהרג פדרו.

לאחר קרב אלפרובריירה, אפונסו החמישי העניק סמכויות חדשות לדודו אפונסו וכעבור תשע שנים כשעזב לאפריקה, מסר לו את העוצרות. ב-15 בדצמבר 1461 מת אפונסו, ובנו פרננדו הראשון, דוכס ברגנסה השני ירש את תאריו.

## משפחתו
אפונסו התחתן פעמיים. נישואיו הראשונים היו עם ביאטריש פריירה דה אלבים, ב-8 בנובמבר 1400, ממנה נולדו לו שלושה ילדים:

אפונסו התחתן בפעם השנייה, עם בת דודתו הראשונה, קונסטנסה מנורונה, בתם של אלפונסו אנריקס, רוזן גיון ונורניה (בנו של אנריקה השני, מלך קסטיליה) ואיזבל מפורטוגל (בתו של פרננדו הראשון, מלך פורטוגל, אולם לא היו להם ילדים.

## אילן יוחסין

## קישורים חיצוניים

## הערות שוליים

קטגוריה:בית ברגנסה
קטגוריה:ילידי 1377
קטגוריה:נפטרים ב-1461
לאיוש לנקאי (מנהל תיאטרון)

**לאיוש לנקאי** (במקור **לאוטר** או **ויינוורם**, בהונגרית: **Lenkei Lajos**; בודפשט, 23 בנובמבר 1914 – מאטרהזה, 20 במרץ 1971)  היה עיתונאי יהודי-הונגרי, מנהל תיאטרון.

## קורות חיים
לאיוש לנקאי נולד במשפחה יהודית, בנם של דז'ה לאוטר (1889–1967) עובד מסחרי ושל אילונה ויינבורם. הוריו התחתנו בשנת 1918 ומכאן ואילך הוא נשא את שם המשפחה לאוטר, ומאוחר יותר, כמו אביו, שינה אותו ללנקאי.

לנקאי סיים את לימודיו בפקולטה למדעי הרוח באוניברסיטת בודפשט (כיום שמו אוניברסיטת אטווש לוראנד). לא ידוע על קורותיו בתקופת השואה, אך בתום מלחמת העולם השנייה, בשנת 1945 הצטרף למפלגה הקומוניסטית ההונגרית לפעילות ברובע 6 של בודפשט. בין השנים 1945 - 1948 עמד בראש "אגודת התרבות ההונגרית-סובייטית". משנת 1949 עמד בראש מחלקת התרבות של מפלגת העובדים ההונגרית (MDP) בוועדת בודפשט, ואחר כך מונה למנכ"ל "המרכז לתרבות עממית בבודפשט"*.* בין השנים 1950–1956 היה ראש מדור התרבות של העיתונים "אור" (Világosság) ושל "בודפשט בערב" (Esti Budapest)*.* לאחר המרד ההונגרי (שמכונה בהונגריה מהפכת 1956) עבד במחלקת השכנוע והתעמולה של ועד המפלגה. בהמשך היה העורך הראשי של "ארץ-עולם" (Ország-Világ), ומשנת 1957 היה העורך הראשי של המגזין רב התפוצה "קולנוע, תיאטרון, מוזיקה" (Film Színház Muzsika). בשנים 1962 - 1971 הוא היה מנהל תיאטרון הקומדיה של בודפשט. הוא גם תרגם את יצירותיהם של סופרים רוסים להונגרית. נפטר בשנת 1971.

## חייו הפרטיים
רעייתו הייתה ד"ר אדריאן שטובר, אותה נשא בשנת 1946 בבודפשט. בתם היא העורכת יוליה לנקאי (1952).

## פרסים והוקרה
* למען התרבות הסוציאליסטית (1955)
* מדליית הכבוד של הרפובליקה העממית דרגת זהב
* מדליית מסדר העבודה דרגת כסף (1964)
* מדליית ההנצחה ליובל השחרור

## קישורים חיצוניים
* לאיוש לנקאי באתר People
* לאיוש לנקאי באתר Arcanum
* לאיוש לנקאי בלקסיקון אמנות הבמה
* לאיוש לנקאי בארכיב של בודפשט

## הערות שוליים

קטגוריה:עיתונאים יהודים הונגרים
קטגוריה:סופרים יהודים הונגרים
קטגוריה:פוליטיקאים יהודים הונגרים
קטגוריה:קומוניסטים יהודים הונגרים
קטגוריה:מפיקי תיאטרון יהודים
קטגוריה:מתרגמים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:עורכי עיתונים יהודים הונגרים
קטגוריה:מנהלי תיאטראות בהונגריה
קטגוריה:בודפשט: אישים
קטגוריה:יהדות בודפשט
קטגוריה:הונגרים שנולדו ב-1914
קטגוריה:הונגרים שנפטרו ב-1971
בוסתנאי עודד

**בוסתנאי עודד** (נולד ב-1933) הוא חוקר ההיסטוריה של עם ישראל בתקופה הקדומה.

## ביוגרפיה
בוסתנאי עודד נולד בירושלים להורים שעלו מעדן. הוא שירת בצה"ל בשנים 1951–1953 ולאחר מכן למד תנ"ך והיסטוריה באוניברסיטה העברית. בשנת 1958 קיבל תואר ראשון במדעי הרוח מהאוניברסיטה העברית בירושלים, ובתחילת 1960 קיבל תעודת הוראה. בשנת 1960 קיבל את הפרס על שם חנה, זאב וברוך בן ישי, על עבודתו "מדיניות החוץ של יהודה מודגמת בתקופת אחז". בתחילת 1968 קיבל את פרס מפעל הפיס על עבודת הדוקטורט שלו, "המעמד המדיני של עבר הירדן הישראלי בתקופת המלוכה (עד חורבן שומרון)". בשנת 1969 זכה לתואר דוקטור להיסטוריה של עם ישראל, ומונה למרצה באוניברסיטת חיפה.

עודד לימד במכללת שאנן והיה דיקן לימודים מתקדמים והמנהל האקדמי של מכללת תל חי. כן היה בין כותבי אנציקלופדיה מקראית וסדרת עולם התנ"ך בהוצאת דוידזון-עתי.

## לקריאה נוספת
* בוסתנאי עודד, **תולדות עם ישראל בימי בית ראשון** (כרכים א–ד), האוניברסיטה הפתוחה, 2007–2008
* בוסתנאי עודד, **גלות ישראל ויהודה באשור ובבל** (מאות ח–ו לפנה"ס), פרדס הוצאה לאור, חיפה, תש"ע 2010

## קישורים חיצוניים

* 

## הערות שוליים

קטגוריה:סגל אוניברסיטת חיפה: מקרא
קטגוריה:סגל המכללה האקדמית תל חי
קטגוריה:בעלי תואר דוקטור מהאוניברסיטה העברית בירושלים
קטגוריה:היסטוריונים ישראלים
קטגוריה:ישראלים שנולדו ב-1933
אברהם גרינבוים (רב)

הרב **אברהם גרינבוים** (ה'תר"ץ, 1930 – י"ז בסיון ה'תשס"א, 7 ביוני 2001) היה רב אורתודוקסי וראש ישיבה בבני ברק. מותו הוא אחד ממקרי הרצח שעדיין לא נפתרו בשווייץ.

## ביוגרפיה
גרינבוים נולד בשנת 1930 בפולין. הוא שרד את מלחמת העולם השנייה במחנה עבודה בסיביר, בעוד הוריו נרצחו על ידי הגרמניה הנאצית, במולדתו פולין.

בביקור בשווייץ, ביום חמישי, נורה גרינבוים סמוך לשעה 22:00 בכביש ווברשטראסה ליד כיכר האלוויל, כשהיה בדרכו לתפילת ערבית. שני הכדורים, שנורו ממרחק של פחות משני מטרים, פגעו בגרינבוים בפלג גופו העליון. מעטפה שהכילה יותר מ-1,000 פרנקים שווייצרים שקיבל מתרומות שאסף לכולל ביבנה, כמו גם כרטיסי הטיסה שלו, נמצאו על גופתו.

יש הטוענים כי ברצח היו מעורבים קבוצת הטרור הימנית הגרמנית NSU, אולם, נכון לשנת 2017, לא הייתה כל הוכחה לקשר כזה. הרדיו בציריך הודיע כי הרוצח הוא ככל הנראה ממוצא טורקי או בוסני. המשטרה בציריך מעריכים כי הוא נרצח מסיבות אנטישמיות או לאומניות. בנוסף, שגריר ישראל בשווייץ, יגאל ענתבי, מסר כי באותו היום בו נרצח גרינבוים, הגיעו מכתבים אנטישמיים רבים לשגרירות.

ב-10 ביוני 2001, הוא הובא למנוחות בישראל.

## הערות שוליים

קטגוריה:בני ברק: רבנים
קטגוריה:קורבנות רצח
קטגוריה:רבנים אורתודוקסים
קטגוריה:אסירי גולאג
קטגוריה:ישראלים שנולדו ב-1930
קטגוריה:ישראלים שנפטרו ב-2001
ג'רר פורשלה

**ג'רר פורשלה** (בצרפתית: **Gérald Forschelet**; נולד ב-19 בספטמבר 1981) הוא כדורגלן עבר טהיטי, ששיחק בעמדת הקשר.

## קריירה
פורשלה התחיל את הקריירה שלו בקאן. ב-17 בפברואר 2001, פורשלה ערך את הופעת הבכורה שלו בקבוצה הבוגרת במשחק הליגה נגד מונפלייה.

בפברואר , פורשלה חתם בבולטון וונדררס מהפרמייר ליג, בה לא הצליח לצבור דקות משחק. בקיץ , פורשלה הושאל לנשאטל גזמקאס מליגת העל השווייצרית, בה רשם 24 הופעות וכבש 6 שערים.

בקיץ , פורשלה חתם באיסטרס מליגת העל הצרפתית. בתקופתו באיסטרס, פורשלה סבל מפציעות ורשם רק 2 הופעות.

בקיץ , פורשלה חתם בשרלרואה מליגת העל הבלגית, במדיה רשם 14 הופעות וכבש שער אחד.

בינואר  עברה פורשלה חתם באסירינסקה מהליגה השוודית השלישית. בהמשך הקריירה, שיחק בטוביזה וסיטה ספורט.

## קישורים חיצוניים

קטגוריה:כדורגלנים טהיטים
קטגוריה:קשרי כדורגל טהיטים
קטגוריה:כדורגלני קאן
קטגוריה:כדורגלני נשאטל גזמאקס
קטגוריה:כדורגלני איסטרס
קטגוריה:כדורגלני שרלרואה
קטגוריה:ילידי 1981
הפקולטה למדעים מדויקים באוניברסיטת בר-אילן

ממוזער|בניין המחלקה למתמטיקה.
**הפקולטה למדעים מדויקים באוניברסיטת בר-אילן** היא פקולטה באוניברסיטת בר-אילן שברמת גן. בארבע מחלקות: כימיה, מדעי המחשב, מתמטיקה ופיזיקה.

## היסטוריה
הפקולטה הוקמה בשנת 1998 עם פיצולה של "הפקולטה למדעי הטבע ומתמטיקה", שהוקמה כמחלקה בזמן ייסוד האוניברסיטה, לשניים - הפקולטה למדעים מדויקים והפקולטה למדעי החיים. עם הקמתה כללה הפקולטה ארבע מחלקות - כימיה, פיזיקה, מתמטיקה ומדעי המחשב. ב-2001 נוסדה המחלקה להנדסה וזו צורפה לפקולטה כמחלקה חמישית עד לקבלת מעמד עצמאי של פקולטה כעבור עשור.

## מבנה הפקולטה
### מחלקות אקדמיות
הפקולטה מורכבת מ-4 מחלקות אקדמיות, המציעות כולן לימודים לשלושה תארים - תואר ראשון (בוגר במדעים, B.Sc.), תואר שני (מוסמך למדעים, M.Sc.) ותואר שלישי (דוקטור לפילוסופיה, Ph.D.):
* המחלקה למתמטיקה - המחלקה עוסקת במגוון תחומי המתמטיקה, ומציעה בין השאר מסלולי התמחות במתמטיקה פיננסית, מדעי הנתונים והוראת המתמטיקה. המחלקה משתפת פעולה עם התוכניות לתלמידים מוכשרים במתמטיקה של המרכז הישראלי לקידום מדעי המתמטיקה במסגרתה לומדים תלמידי תיכון לתואר ראשון במתמטיקה במהלך לימודי התיכון.
* המחלקה למדעי המחשב - המחלקה מתמחה בתחומים של בינה מלאכותית, רובוטיקה, למידת מכונה, מדעי הנתונים, קריפטוגרפיה ואבטחת מידע, אלגוריתמיקה ועיבוד שפה טבעית.
* המחלקה לכימיה -  המחלקה מתמחה בתחומים של כימיה אורגנית, אלקטרוכימיה (בדגש על אנרגיה מתחדשת, אגירת אנרגיה ופיתוח סוללות חשמליות מתקדמות), כימיה תרופתית, כימיה של חומרים וננוטכנולוגיה.
* המחלקה לפיזיקה - המחלקה עוסקת במגוון תחומים בפיזיקה כדוגמת אלקטרואופטיקה, מוליכות-על, פיזיקה של מצב מוצק, ביופיזיקה ואסטרופיזיקה.

### מרכזים ומכוני מחקר
* קונסורציום בר-אילן לרובוטיקה - בשיתוף עם הפקולטה להנדסה
* מרכז גלברט למדעי המתמטיקה
* מרכז לכימיה תרופתית על שם ברנרד מרכוס
* מכון אמי נתר למתמטיקה
* המרכז למוליכות על
* המרכז האינטרדיציפלאנרי הביופיזיקלי על שם ג'רום שוטנשטיין
* מרכז מחקר לאומי להנעה אלקטרוכימית

בנוסף למרכזים השונים בפקולטה משתתפים חלק מחוקרי הפקולטה במרכזי מחקר בינתחומיים הפועלים באוניברסיטה כדוגמת המכון לננו טכנולוגיה וחומרים מתקדמים והמרכז הרב תחומי לחקר המוח.

## רשימת דקנים
* פרופ' עלי מרצבך (1997–1999), מתמטיקאי, זוכה פרס לב ופרס כץ
* פרופ' שלמה הבלין (1999–2001), פיזיקאי, זוכה פרס ישראל לפיזיקה
* פרופ' שלמה מרגל (2001–2003), כימאי
* פרופ' קנת הוכברג  (2003–2007), מתמטיקאי
* פרופ' עמיהוד אמיר (2007–2009), מדען מחשב
* פרופ' בני ארנברג (2009–2011), פיזיקאי
* פרופ' חיים סוקניק (2011–2013), כימאי
* פרופ' מלכה שפס (2013–2015), מתמטיקאית, הדקנית החרדית הראשונה בארץ.
* פרופ' משה לוינשטיין (2015–2017), מדען מחשב
* פרופ' ריצ'רד ברקוביץ (2017–2019), פיזיקאי
* פרופ' בלהה פישר (2019–2021), כימאית
* פרופ' עוזי וישנה (2021–2023), מתמטיקאי, חתן פרס לויצקי
* פרופ' שרית קראוס (2023–2025), מדענית מחשב, כלת פרס א.מ.ת. למדעי המחשב
* פרופ' אביעד פרידמן (2025–הווה), פיזיקאי

## קישורים חיצוניים
* 

## הערות שוליים

קטגוריה:אוניברסיטת בר-אילן: יחידות אקדמיות
אמיר אלקריף

**אמיר אלקריף** (ב-7 באוגוסט 1977) הוא כדורגלן עבר ישראלי, המשחק בעמדת המגן.

## קריירה
אלקריף, התחיל את הקריירה שלו בהפועל אשדוד ובשנת  הצטרף למ.ס. אשדוד. ב-16 באוקטובר 1999, אלקריף ערך את הופעת הבכורה שלו בקבוצה המאוחדת בהפסד 2-0 להפועל פתח תקווה.

בקיץ , אלקריף הושאל להפועל פתח תקווה עד לסיום העונה. ב-13 בדצמבר 2003, אלקריף ערך את הופעת הבכורה שלו בקבוצה, בניצחון 1-3 נגד מ.ס. אשדוד. בסיום העונה חזר לאשדוד, במדיה שיחק עד שנת  אז פרש מכדורגל.

ב-16 באוקטובר 2015, אלקריף רשם את הופעתו היחידה במדי הפועל אשדוד בניצחון 1-6 נגד אליצור עירוני יהודה.

## קישורים חיצוניים

קטגוריה:כדורגלנים ישראלים
קטגוריה:מגני כדורגל ישראלים
קטגוריה:אשדוד: כדורגלנים
קטגוריה:כדורגלני הפועל אשדוד
קטגוריה:כדורגלני מועדון ספורט אשדוד
קטגוריה:כדורגלני הפועל פתח תקווה
קטגוריה:ישראלים שנולדו ב-1977
החיים כל כך טובים

**החיים כל כך טובים** (באנגלית: **It's a Good Life**) הוא סיפור מדע בדיוני ואימה קצר, מאת הסופר האמריקאי ג'רום ביקסבי. הסיפור נבחר על ידי אגודת המדע הבדיוני באמריקה להופעה באנתולוגיה "מבחר הסיפורת הבדיונית" ("The Science Fiction Hall of Fame") כאחד מעשרים סיפורי המדע הבדיוני הטובים ביותר. האנתולוגיה תורגמה לעברית על ידי עמנואל לוטם. הסיפור פורסם לראשונה בשנת 1953, בכרך השני של אסופת המדע הבדיוני Star Science Fiction Stories. בשנת 1961 עובד הסיפור לפרק של הסדרה אזור הדמדומים. הסיפור היה מועמד לפרס הוגו.

## עלילה
הסיפור עוסק בילד בן שלוש בשם אנתוני פרמונט, שיש לו כוחות על טבעיים וכמעט אלוהיים: הוא יכול לקרוא מחשבות, ליצור דברים בכוח המחשבה, להזיז דברים, לשגר אנשים וחפצים לאן שהוא רוצה ואפילו להחיות מתים. אנטוני גר בכפר ושמו פיקסוויל עם משפחתו ודודתו. כמה רגעים לאחר שנולד הוא הפריד את פיקסוויל משאר העולם, ואף אחד בכפר לא יודע האם הוא השמיד את כל העולם שמחוץ לכפר או ששיגר את הכפר למקום רחוק ונידח. מכיוון שפיקסוויל מופרדת משאר העולם, האנשים בכפר חייבים לקיים את עצמם: הם מגדלים לעצמם מזון ובונים בעצמם את כל הרהיטים וכלי העבודה שהם צריכים. בכפר נשארו שרידים מהתקופה בה פיקסוויל עדיין הייתה מחוברת לעולם, כגון ספרים, תמונות, תקליטים ופסנתרים, שהם נחלת הכלל ותושבי הכפר מחליפים אותם ביניהם.

מכיוון שאנתוני יודע לקרוא מחשבות, אנשי פיקסוויל מסווים את מחשבותיהם האמיתיות כשהם בסביבתו, וחושבים כל הזמן רק על כמה הם שמחים וכמה טוב להם. הם עושים זאת מכיוון שאנטוני עלול לפגוע בהם אם יחשבו עליו מחשבות שליליות - או יותר גרוע, עשוי לנסות לעזור להם אם הוא מחבב אותם, ניסיון שיכול להביא לתוצאות הרסניות. למרות שאנתוני לפעמים עושה דברים רעים, הוא אינו מרושע - פשוט יש לו תפישת עולם של ילד בן שלוש והוא עושה מה שנראה בעיניו נכון. יותר מכל אנתוני אוהב לעזור לבעלי חיים. הוא נוהג להגיע לחורשה קטנה באמצע שדה תירס ולהגשים את רצונותיהם של החיות הקטנות ששם.

עלילת הסיפור מתרחשת במהלך מסיבת יום הולדת של שכנם של משפחת פרמונט, דן הוליס. במהלך המסיבה ניתן לו במתנה תקליט אותו הוא רוצה לנגן, אבל מציעים לו לא להשמיע אותו במהלך המסיבה, מכיוון שאנתוני לא אוהב שירה. דן משתכר ומתחיל לומר דברים רעים על אנתוני ולשיר. בדיוק באותו רגע נכנס אנתוני לחדר, אומר שדן הוא "איש רע", הופך אותו ל"משהו שלא היה דומה לשום דבר שיכול מישהו להעלות בדעתו" וחושב אותו עמוק לתוך קבר בשדה התירס.

מפני ששמע את דודתו מתלוננת על החום, למחרת "הוריד אנתוני שלג שהרס חצי מהיבול - אבל זה היה יום כל כך טוב".

קטגוריה:סיפורי מדע בדיוני קצרים
רק הלב הבודד (סרט)

**רק הלב הבודד** (באנגלית: **None but the Lonely Heart**) הוא סרט קולנוע אמריקאי משנת 1944 בבימויו של קליפורד אודטס, עם קרי גרנט ואתל ברימור בתפקידים הראשיים.

התסריט מבוסס על רומן בשם זה מאת ריצ'רד ליוולין (1943).

אתל ברימור זכתה בפרס אוסקר לשחקנית המשנה הטובה ביותר.

קרי גרנט היה מועמד לפרס אוסקר לשחקן הטוב ביותר.

כן היה הסרט מועמד לפרס אוסקר לעריכה הטובה ביותר ולפרס אוסקר לפסקול המקורי הטוב ביותר.

שם הספר והסרט מקורו ביצירה בשם זה מאת פיוטר צ'ייקובסקי (אופוס 6, מס' 6). הנעימה מושמעת מדי פעם ברקע העלילה.

## תקציר העלילה
ארני מוט (קרי גרנט) הוא רווק שמתגורר עם אמו האלמנה (אתל ברימור) בעל חנות לחפצים יד שנייה. רוב הזמן הוא משוטט ברחובות עם כלבו לצערה של אמו.

הוא מכיר את אגי (ג'יין וייט), בחורה עדינה המנגנת בצ'לו ואוהבת אותו אך הוא נמשך יותר לאדה (ג'ון דופרז), גרושתו של הגנגסטר ג'ים מורדינוי (ג'ורג' קולוריס).

ארני מתחבר לסוחר הנרי טוויט (בארי פיצג'רלד) שמייעץ לו בשאלות שונות.

האמא מגלה לידידה המשכונאי אייק ובר (קונסטנטין שיין) כי היא חולה בסרטן וזה מודיע לארני. ארני משנה מיד את ייחסו לאמו, משפץ את החנות ועוזר לה בבית.

בגלל המצב הכלכלי הקשה סוחרת האמא ברכוש גנוב וארני מתחבר לג'ים בפשעים כמו גניבת רכב וסחיטה. לבסוף הוא נתפס ומשוחרר בערבות. אדה מחליטה לחזור לג'ים והאמא נתפסת על החזקת רכוש גנוב ומאושפזת בבית חולים בבית הסוהר. ארני מגיע אליה ונפרד מהאם הגוססת בבכי.

הוא משוטט בעיר, שומע את אגי מנגנת את "רק הלב הבודד" ונכנס אליה.

## צוות השחקנים

## קישורים חיצוניים

*קדימון לרק הלב הבודד, באתר יוטיוב
*נעימת "רק הלב הבודד" של צ'ייקובסקי, באתר יוטיוב
*רק הלב הבודד, באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטי 1944
קטגוריה:סרטים אמריקאיים
קטגוריה:סרטים באנגלית
קטגוריה:סרטי שחור-לבן אמריקאיים
קטגוריה:סרטי קרי גרנט
קטגוריה:סרטים מבוססי ספרים
קטגוריה:סרטי RKO
קטגוריה:סרטים רומנטיים
קטגוריה:סרטי פשע
קטגוריה:סרטי דרמה רומנטית אמריקאיים
אוזוסטרודון

**אוזוסטרודון** (שם מדעי: *Eozostrodon*) הוא סוג של דמויי יונק, שחי בתקופה טריאס עליון לפני 202–210 מיליון שנה באירופה. המאובנים שלו התגלו באנגליה ובוויילס.

## מאפיינים
האוזוסטרודון זה הגיע לאורך 10 סנטימטרים והיה קטן יותר מהמורגנוקודון שחי באותו אזור.

האוזוסטרודון היה דומה לחולדה מודרנית והיה אוכל-כול שניזון בעיקר מחרקים, תולעים, חלזונות ובעלי חוליות קטנים כמו לטאות קדומות, ואולם למרות הדמיון שלו לחולדה הוא הטיל ביצים כמו קרוביו.

האוזוסטרודון נכחד בסוף הטריאס עקב תחרות עם הדינוזאורים הראשונים.

## קישורים חיצוניים

קטגוריה:דמויי יונקים
קטגוריה:בעלי חיים שחיו בטריאס עליון באירופה
קטגוריה:הממלכה המאוחדת: מאובנים
קטגוריה:מאובני טקסונים שתוארו ב-1941
אתיל אצטט

**אתיל אצטט** (באנגלית: **Ethyl acetate**) הוא תרכובת אורגנית, שנוסחתה C4H8O2 והוא אסטר של חומצה אצטית ואתנול. בטמפרטורת החדר אתיל אצטט הוא נוזל שקוף, נדיף בעל ריח מתוק. החומר משמש כממס וכמדלל בתחומים שונים כדוגמת דבקים, מסיר לק, מיצוי קפאין מקפה או תה לייצור מוצר נטול קפאין ובתכשירים קוסמטיים. יתרונותיו של אתיל אצטט כממס הם מחירו הזול, רעילות נמוכה וריח נעים.

CH_3COOH + CH_3CH_2 OH \leftrightarrows CH_3 COOCH_2CH_3 +H_2O

ניצולת התגובה בטמפרטורת החדר כ-65% וניתן להסיט את שיווי המשקל לתוצרים באמצעות הוצאת המים מהמערכת.

ניתן להכין את החומר גם מאתיל אלדהיד בקטליזה של אלקוקסיד:

2CH_3CHO \rightarrow CH_3CO_2CH_2CH_3 

אתיל אצטט נמצא ביינות ומעניק ניחוח "פירותי" ליינות צעירים. מספר E של אתיל אצטט הוא E1504.

## קישורים חיצוניים

## הערות שוליים

קטגוריה:אסטרים
קטגוריה:תוספי מזון
קטגוריה:ממסים אפרוטיים
קטגוריה:חומרי טעם וריח
יצחק סורוצקין

הרב **אברהם יצחק סורוצקין** הוא רב וסופר אורתודוקסי, שהיה ראש ישיבת טלז-קליבלנד וראש מתיבתא דלייקווד. הוא חבר במועצת גדולי התורה בארצות הברית.

## ביוגרפיה
סורוצקין נולד לרב ברוך סורוצקין, שהיה ראש ישיבת טלז. נישא לבתו של הרב יחזקאל גרובנר, רב ופוסק בפולין ובארצות הברית.

הרב יצחק סורוצקין היה ראש ישיבת טלז, אך עקב מחלוקת בנוגע להנהגת הישיבה, הוא עבר ללייקווד שבניו ג'רזי, שם עובד כראש מתיבתא דלייקווד, ישיבה לגיל תיכון.

סורוצקין, הוא גם תלמידו של הרב יוסף דוב הלוי סולובייצ'יק.

## קישורים חיצוניים
* 

## הערות שוליים

קטגוריה:חברי מועצת גדולי התורה בארצות הברית
קטגוריה:ראשי ישיבת טלז בקליבלנד
קטגוריה:ניו ג'רזי: רבנים
קטגוריה:ישיבת לייקווד
קטגוריה:רבנים אורתודוקסים
אליה ברודני

הרב **אליהו ברודני** הוא רב חרדי אמריקאי המשמש כאחד מראשי ישיבת מיר ברוקלין. חבר במועצת גדולי התורה בארצות הברית.

## ביוגרפיה
נולד לרחל לאה ולשמואל ברודני. למד בישיבת תורה ודעת.

משמש כאחד מראשי ישיבת מיר ברוקלין. הוא נחשב מגדולי ראשי הישיבות. בנוסף, הוא חבר במועצת גדולי התורה בארצות הברית.

## חיים אישיים
אחיו, הרב אבא ברודני, היה מנהל בית הספר הרב יעקב יוסף באדיסון שבניו ג'רזי. מאוחר יותר כיהן כראש כולל של כולל קהילת אדיסון, לפני שקיבל את תפקידו הנוכחי כמשגיח רוחני בישיבת לייקווד.

## הערות שוליים

קטגוריה:ישיבת מיר
קטגוריה:ראשי ישיבת מיר
קטגוריה:חברי מועצת גדולי התורה בארצות הברית
קטגוריה:בוגרי ישיבת תורה ודעת
דרב אל חורנה

**דרב אל חורנה** הייתה דרך עות'מאנית, שחברה את החורן עם עכו.

## תוואי הדרך
הדרך החלה במערב בעכו, שהייתה עיר נמל. מעכו היא עברה לתל כיסון, אעבלין ותל חנתון ואז עברה בדרום בקעת בית נטופה לתל אדמי וירדה דרך נחל יבנאל אל דרום הכנרת. הדרך חצתה את הירדן בג'סר אל מג'אמי (ליד מיקום חצר גשר הישנה) או במעברת אום ג'וני. בעבר המזרחי של הירדן התפצלה הדרך לשני סעיפים. בסעיף דרומי היא המשיכה מזרחה לאום קיס, דרעא, בוסרה וקנטה, ובסעיף צפוני עלתה דרך פיק לדמשק.

## היסטוריה
פרופ' בוסתנאי עודד טוען שהדרך שימשה כבר בסוף תקופת הברונזה ובתקופה הישראלית, לאור הימצאותן של מצודות מתקופות אלו לאורך הדרך.

הדרך שמשה בעיקר לסוחרים ופחות לצבאות, אף על פי ששימש את הצבא של אשור בפלישתו לתוך ארץ ישראל. בתקופה הרומית הוחלפה דרב אל חורנה על ידי דרך רומית שחברה את עכו עם בוסרה דרך טבריה. 

## הערות שוליים

קטגוריה:דרכים בארץ ישראל
Demeanor

**Demeanor** הוא סינגל שהוקלט על ידי הראפר האמריקאי פופ סמוק בהשתתפות הזמרת הבריטית-אלבנית דואה ליפה. השיר יצא לאור ב-20 ביולי 2021, על ידי חברות התקליטים ויקטור ויקטור וריפבליק, כסינגל מוביל מתוך אלבום האולפן השני של פופ סמוק *[[Faith (אלבום של פופ סמוק)|Faith]]*.

## רקע והוצאה
ב-9 ביולי 2021 רמזה דואה ליפה על כך שהיא תופיע באלבומו האולפן הקרוב של הראפר פופ סמוק הנקרא *[[Faith (אלבום של פופ סמוק)|Faith]]*, על ידי פרסום סרטון ברשתות החברתיות של הראפר מאזין לסינגל שלה "One Kiss" משנת 2018 עם הכיתוב "אתה לא יכול להגיד פופ בלי סמוק" יחד עם הצבעה על תאריך צאת האלבום. כעבור מספר ימים, נחשפה רשימת הרצועות של האלבום, בה הופיע שמה של ליפה. ב-16 ביולי 2021 יצא השיר יחד עם האלבום *Faith*, בו הוא נכלל כרצועה מספר שש עשרה. השיר נשלח לתחנות רדיו הלהיטים העכשוויים בארצות הברית ב-20 ביולי 2021 כסינגל הראשי מהאלבום.

## קרדיטים וצוות
כל הקרדיטים שלהלן לקוחים מ-טיידל.

* פופ סמוק – שירה, כתיבה
* דואה ליפה – שירה, כתיבה
* דניאל מלזרחי – כתיבה
* דרו דקארו – כתיבה, הפקה
* מנטרה – כתיבה, הפקה, בס, תופים, גיטרה, קלידים, כלי הקשה
* מייקל גומס – כתיבה, הפקה, שירת רקע
* ג'ס ג'קסון – הפקה, תכנות, מיקסינג, מאסטרינג
* קורי "קאדץ" נוטילי – שותף בהפקה, תכנות, הקלטה
* סיאל אקארד-לי – עוזר מיקסינג

## היסטוריית יציאות לאור

## קישורים חיצוניים

## הערות שוליים

קטגוריה:שירי פופ סמוק
קטגוריה:שירי דואה ליפה
קטגוריה:שירים באנגלית
קטגוריה:שירים שנכתבו על ידי דואה ליפה
קטגוריה:שירי דיסקו אמריקאיים
קטגוריה:אלבומי חברת ריפבליק רקורדס
דריאן מאטיץ'

**דריאן מאטיץ**' (בסלובנית: **Darijan Matić**; נולד ב-28 במאי 1983) הוא כדורגלן עבר סלובני, ששיחק בעמדת הקשר. לאחר פרישה ממשחק פעיל הפך למאמן.

## קריירת מועדונים
מאטיץ', התחיל את הקריירה שלו במחלקת הנוער של סלובן ברטיסלבה, ממנה עבר לזו של פקטור. בשנת  מאטיץ' חתם בטריגלב קרניי, בה שיחק עד לשנת , פרט לחצי שנה בה שיחק בליובליאנה.

בשנת , מאטיץ' חתם בקופר במדיה שיחק חצי שנה, אז עבר לאולימפיה ליובליאנה.

בינואר , מאטיץ' חתם בדומז'אלה.

ביולי , מאטיץ' חתם בשיניק ירוסלבל מליגת העל הרוסית, שהייתה קבוצתו הראשונה מחוץ לסלובניה. ב-12 ביולי 2006, ערך את הופעת הבכורה שלו בקבוצה במשחק הליגה נגד ספרטק מוסקבה. לקראת עונת , מאטיץ' הושאל לספרק נלצ'יק.

בינואר , מאטיץ' חזר לסלובניה וחתם באינטרבלוק ליובליאנה, במדיה זכה פעמיים ברציפות גביע ואף בסופר קאפ.

ביולי , מאטיץ' חתם בראפיד בוקרשט, במדיה שיחק עונה אחת.

ב-5 בספטמבר 2010, מאטיץ' חתם בבני סכנין מליגת העל. במדי סכנין, רשם 12 הופעות בליגה ללא שער.

בינואר , מאטיץ' חתם בקריוובס מליגת העל האוקראינית, במדיה שיחק שלוש שנים.

בקיץ , מאטיץ' חזר לסלובניה ולקדנציה שנייה באולימפיה ליובליאנה. שנה לאחר מכן, זכה באליפות הראשונה שלו בקריירה. בינואר , הושאל למורה עד לסיום העונה.

בקיץ , מאטיץ' חתם מאמן-שחקן בשנצ'ור. כיום הוא מאמן את קבוצת קרשקו.

## קריירה בינלאומית
ב-4 ביוני 2006, מאטיץ' ערך את הופעת הבכורה שלו בנבחרת סלובניה בהפסד 3-0 ל. לזכותו של מאטיץ', 10 הופעות בנבחרת הלאומית של סלובניה, בהן לא כבש אף שער.

## תארים
; אינטרבלוק
*הגביע הסלובני: , 
*הסופר קאפ הסלובני: 

; אולימפיה ליובליאנה
*ליגת העל הסלובנית: 

## קישורים חיצוניים

## הערות שוליים

קטגוריה:כדורגלנים סלובנים
קטגוריה:קשרי כדורגל סלובנים
קטגוריה:ליובליאנה: כדורגלנים
קטגוריה:כדורגלני קופר
קטגוריה:כדורגלני דומז'אלה
קטגוריה:כדורגלני שיניק ירוסלבל
קטגוריה:כדורגלני ספרטק נלצ'יק
קטגוריה:כדורגלני ראפיד בוקרשט
קטגוריה:כדורגלני בני סכנין
קטגוריה:כדורגלני קריוובס
קטגוריה:כדורגלני אולימפיה ליובליאנה
קטגוריה:כדורגלני נבחרת סלובניה
קטגוריה:כדורגלנים זרים בישראל
קטגוריה:מאמני כדורגל סלובנים
קטגוריה:ספורטאים סלובנים ברוסיה
קטגוריה:ספורטאים זרים ברומניה
קטגוריה:ספורטאים סלובנים בישראל
קטגוריה:ספורטאים זרים באוקראינה
קטגוריה:ספורטאים סלובנים באוסטריה
קטגוריה:סלובנים שנולדו ב-1983
וי כחול (שיר)

"**וי כחול**" הוא סינגל שהוקלט על ידי הזמר הישראלי איל גולן. את השיר הוציאה חברת התקליטים ליאם הפקות ב-22 ביולי 2021.

השיר נכלל באלבומו ה-26, קצת שמח קצת עצוב, שנכתב ועובד על ידי אבי אוחיון, רון ביטון ואיל גולן. בעיבוד היה שותף גם מתן דרור.

נכון לאוגוסט 2025, לשיר יש למעלה מ-7.8 מיליון צפיות ביוטיוב.

## רקע
״וי כחול״ הוא שיר מודרני, שמתמקד בווי הכחול, שהרשת החברתית אינסטגרם מעניקה למשתמשים המאומתים בזהותם. גולן מספר על אישה שמייחלת לקבל את הווי הכחול, בעוד שיש לה דברים רבים אחרים דוגמת מכונית יוקרה, טבעת יהלום ושרשרת זהב.

טרם הוצאת השיר, העלו אמנים רבים דוגמת עדן בן זקן, משה פרץ ודודו אהרון, סטורי לחשבון האינסטגרם שלהם, ושרו את אחת משורות השיר "יש לה הכל, אבל אין לה וי כחול".

## ביקורות
מבקר המוזיקה הישראלי יוסי חרסונסקי, כתב ביקורת שלילית על השיר, והעניק לו שניים וחצי כוכבי זהב מתוך חמישה. , כתב בביקורת.

## היסטוריית יציאות לאור

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי אייל גולן
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שנכתבו על ידי רון ביטון
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי מתן דרור
קטגוריה:שירים שהופקו על ידי מתן דרור
קטגוריה:שירים על המדיה
קיירה לואיס

**קיירה אנדראה לואיס הבן** (באנגלית: **.Kira Aundrea Lewis Jr**; נולד ב-6 באפריל 2001) הוא כדורסלן אמריקאי, שמשחק בקבוצת יוטה ג'אז מליגת ה-NBA, בעמדת הרכז.

## קריירת מכללות
לואיס נולד וגדל במרידיאנוויל שבצפון אלבמה. עד לסיום כיתה י"א השלים את לימודיו התיכוניים, ובכך החל את קריירת המכללות שלו מוקדם במיוחד, בגיל 17 בלבד. באותה שנה, 2017, הצטרף לאוניברסיטת אלבמה, ושיחק בקבוצת הכדורסל שלה תחת המאמן אייברי ג'ונסון. בעונת 2018/2019 הפך לשחקן המוביל של אלבמה, ונבחר לחמישיית העונה של המחוז הדרום-מזרחי ("SEC"), לאחר שרשם ממוצעים של 18.5 נקודות, 5.2 אסיסטים ו-4.8 ריבאונדים למשחק.

## קריירת משחק מקצועית
בדראפט ה-NBA 2020 נבחר לואיס על ידי ניו אורלינס פליקנס, בבחירה ה-13. לאורך עונת הרוקי שלו עם הפליקנס שותף ב-54 משחקים, וקלע 6.4 נקודות בממוצע למשחק כשחקן ספסל.

## סטטיסטיקות הקריירה
### בעונה הסדירה של ה-NBA

## קישורים חיצוניים

## הערות שוליים

קטגוריה:אמריקאים ילידי אלבמה
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:אלבמה: כדורסלנים
קטגוריה:כדורסלני אוניברסיטת אלבמה
קטגוריה:בחירות דראפט של ניו אורלינס פליקנס
קטגוריה:כדורסלני ניו אורלינס פליקנס
קטגוריה:אמריקאים שנולדו ב-2001
אוניברסיטת צ'רנוביץ

**אוניברסיטת צ'רנוביץ** (בשמה המלא: **האוניברסיטה הלאומית בצ'רנוביץ ע"ש יורי פדקוביץ**', באוקראינית: **Чернівецький національний університет імені Юрія Федьковича**) היא אוניברסיטה ציבורית הנמצאת בעיר צ'רנוביץ שבמערב אוקראינה.

## היסטוריה
אוניברסיטת צ'רנוביץ נוסדה ב-1875 בשם **אוניברסיטת [[פרנץ יוזף הראשון, קיסר אוסטריה|פרנץ יוזף]] בצ'רנוביץ** (בגרמנית: **Franz-Josephs-Universität Czernowitz**). זאת, במלאת מאה שנה להשתלטות האימפריה האוסטרו-הונגרית ב-1774 על מחוז בוקובינה, שבירתו היא צ'רנוביץ. עקב ההשתלבות של קהילת יהודי צ'רנוביץ בחיים הפוליטיים והכלכליים באימפריה, מנו היהודים ב-1878, 23% מכלל התלמידים באוניברסיטה. מספר זה תפח לכדי 24% ב-1885, 42% בשיא ב-1897, 41% ב-1906 ו-36% ב-1915. בתקופת השלטון הרומני הוסב שמה של האוניברסיטה ל**אוניברסיטה המלכותית ע"ש [[קרול הראשון, מלך רומניה|קרול הראשון]] בצ'רנאוץ** (ברומנית: **Universitatea Regele Carol I din Cernăuţi**). עקב מדיניות הנומרוס קלאוזוס שהוחלה על היהודים ברומניה, צנח שיעור הסטודנטים היהודים הלומדים באוניברסיטה ב-1933 לכ-18% אחוז.

## פקולטות ומכוני חקר

* הפקולטה לארכיטקטורה, בנייה ואמנויות דקורטיביות ויישומיות
* הפקולטה לגאוגרפיה
* הפקולטה להיסטוריה, מדעי המדינה ויחסים בינלאומיים
* הפקולטה לחינוך גופני ובריאות האדם
* הפקולטה לכלכלה
* הפקולטה למשפטים
* הפקולטה למתמטיקה ואינפורמטיקה
* הפקולטה לפדגוגיה, פסיכולוגיה ועבודה סוציאלית
* הפקולטה לפילולוגיה
* הפקולטה לשפות זרות
* המכון החינוכי והמדעי לביולוגיה, כימיה ומשאבים ביולוגיים
* המכון החינוכי והמדעי למדעי הפיזיקה, הטכניקה והמחשב

## קישורים חיצוניים

* 

## הערות שוליים

*
צ'רנוביץ
קטגוריה:צ'רנוביץ: מבנים
Industry Baby

**Industry Baby** הוא סינגל של הראפר והזמר האמריקאי ליל נאז X, בהשתתפות הראפר האמריקאי ג'ק הארלו, שיצא לאור ב-23 ביולי 2021, על ידי חברת התקליטים קולומביה רקורדס, כסינגל השלישי מתוך אלבום הבכורה של ליל נאז X, *[[Montero (אלבום)|Montero]]*. השיר הופק על ידי Take a Daytrip וקניה וסט. הוא תואר כשיר ראפ המושפע מפופ.

השיר קיבל מועמדות בטקס פרסי גראמי ה-64 בקטגוריה ביצוע הראפ המלודי הטוב ביותר.

## רקע והוצאה
במרץ 2021 הגישה חברת נייקי תביעה נגד קולקציית האמנות MSCHF, שעצבה את נעלי השטן כקידום לשירו של ליל נאז X, "Montero (Call Me by Your Name)". התיק הוסדר באפריל, אף על פי שב-16 ביולי פרסם ליל נאז X סרטון בטיקטוק בו טען כי עתיד להתקיים בבית המשפט דיון בנושא ב-19 ביולי. אולם מועד הדיון התברר כמועד פרסום הטיזר של "Industry Baby" בצורה של מערכון המתאר את התביעה, כאשר לכאורה ליל נאז X מופיע במשפט של נעלי השטן, אך במהירות מתמקד המשפט במיניות שלו. הטיזר לווה באתר אינטרנטי.

לקראת צאת השיר, שיתף ליל נאז X מכתב הפונה לעצמו בן ה-20 וציין כי השיר הוא "בשבילנו". בין היתר, הוא כתב על הקפאון שלו במהלך מגפת הקורונה, על התנשאות בגלל מיניותו, ולהישאר חזק מול המצוקה כדי לחזות בהצלחתו. לצד צאת השיר והקליפ ב-23 ביולי 2021, ליל נאז X שיתף פעולה עם העמותה ללא מטרות רווח The Bail Project באמצעות Bail X Fund, תוך גיוס כסף במטרה לסיים את ערבות המזומנים בארצות הברית.

## וידאו קליפ
הווידאו קליפ מתרחש בתוך בית הסוהר הפיקטיבי של מונטרו, וממשיך את סרטון הטיזר בו נגזרו על ליל נאז X חמש שנות מאסר בגין היותו הומוסקסואל. הקליפ מהווה מחווה לסרט "חומות של תקווה" משנת 1994.

## מיקומי שיא

### מצעדי סוף שנה

## היסטוריית יציאות לאור

## קישורים חיצוניים

## הערות שוליים

קטגוריה:שירי ליל נאז X
קטגוריה:שירי ג'ק הארלו
קטגוריה:שירים באנגלית
קטגוריה:שירים שנכתבו על ידי קניה וסט
קטגוריה:שירים שהופקו על ידי קניה וסט
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:זוכי פרס הווידאו קליפים של MTV: קליפים
קטגוריה:שירי זהב בארצות הברית
קטגוריה:שירי יהלום משולש בברזיל
קטגוריה:סינגלים בהוצאת קולומביה רקורדס
איילט ניש

**איילט ניש** (בטורקית עות'מאנית: **ایالت نیش**) היה ישות טריטוריאלית מנהלית של האימפריה העות'מאנית שנמצאה בשטח דרום סרביה של ימינו ומערב בולגריה. הוא הוקם בשנת 1846 והמרכז המינהלי שלו היה ניש. האזור שולב בווילאייט הדנובה בשנת 1864.

## היסטוריה
בשנת 1861 מונה מידהט פאשא למושל איילט ניש. הוא היה רפורמטור שהושפע מרעיונות המערב והאיילט הפך למופע הראווה של התנועה הרפורמיסטית. הוא התמודד עם בעיות התקשורת והביטחון: הקים מערכת של חסימות כדי לעצור פלישת להקות חמושות מסרביה. על פי הביוגרפיה של בנו שהילל אותו, "הוא ארגן ז'נדרמריה, הבטיח את גביית המיסים השלווה ושם קץ לכל הרדיפות הדתיות".

הוא הקים גם בתי ספר ובתי חולים לבני כל הקבוצות הדתיות ללא אפליה. הרפורמות של מידהט היו כה מוצלחות עד שהן עוררו השראה לארגון מחדש של המערכת העות'מאנית. בשנת 1864 החליטה מועצת המדינה כי האיילטים יוחלפו בווילאייטים גדולים יותר. בכל אחת מרמות השלטון העיקריות הללו, יהיו מועצות מוסלמיות-נוצריות מעורבות.

הראשון מבין הווילאייטים נוהל במשך זמן מה על ידי מידהט פאשה, והוא כלל את איילט ניש לשעבר וחלק ניכר מבולגריה וכונה וילאייט הדנובה. בשלוש השנים הבאות הוא העביר תוכנית גדולה של בניית בתי ספר ועבודות ציבוריות אחרות, וכן הקים עיתון פרובינציאלי. 

## חטיבות מנהליות
סנג'קים של האיילט באמצע המאה ה-19:
* סנג'ק ניש
* סנג'ק סופיה
* סנג'ק סמוקוב
* סנג'ק קיוסטנדיל

## הערות שוליים

קטגוריה:האימפריה העות'מאנית: איילטים
קטגוריה:בולגריה תחת שלטון האימפריה העות'מאנית
קטגוריה:ניש
איילט סיליסטרה

**איילט סיליסטרה** (בטורקית עות'מאנית: **ایالت سیلیستره***),* לימים **איילט אוזי** (בטורקית עות'מאנית: **ایالت اوزی**) כלומר **פרובינציית [[אוצ'קיב]]** היה *[[איילט]]* של האימפריה העות'מאנית לאורך הים השחור והגדה הדרומית של נהר הדנובה בדרום מזרח אירופה. מבצר אקרמן היה תחת תחום שיפוטו של האיילט. שטחו המדווח במאה ה-19 היה .

## היסטוריה
האיילט הוקם בשנת 1593 כביילרביילריק של אוזי (באוקראינית: Očakiv) משטחה של נסיכות קארוונה לשעבר, לימים דוברוג'ה, אשר הייתה במקור סנג'ק סיליסטרה של איילט רומליה.

הוא נקרא על שם סיליסטרה, מכיוון שהמושל התגורר לעיתים קרובות במבצר זה על הדנובה. בסביבות שנת 1599 הוא הורחב והועלה לרמה של איילט ככל הנראה כיתרון למושל הכללי הראשון שלה (*[[ביילרביי]]*), החאן של חצי האי קרים. האיילט כלל את האזורים של דוברוג'ה, בודג'אק (בסרביה העות'מאנית) וידיסן וכלל את העיירות וארנה, קוסטנדג'ה (קונסטנצה), אקרמן (בלהורוד-דניסטרובסקי) וחדג'יביי (אודסה) עם בירת המחוז במבצר סיליסטרה (כיום בבולגריה) או אוזי (כיום אוצ'קיב באוקראינה).

במאה ה-17, איילט סיליסטרה הורחב דרומה ומערבה וכלל את רוב בולגריה של ימינו והחלק האירופי של טורקיה כולל העיירות אדריאנופול (אדירנה), פיליבה (פלובדיב), ווידין. בסוף המאה ה-17 ותחילת המאה ה-18, סדרה של המלחמות העות'מאניות-רוסיות הביאו לקיצוץ שטח האיילט במזרח בגבול עם רוסיה ובסופו של דבר לסיפוח כל שטחי Yedisan ובוג'אק עד הדנובה עד לשנת 1812.

איילט אדירנה הוקם מדרום לאיילט סיליסטרה בשנת 1830. עם הרפורמות המינהליות העות'מאניות בשנת 1864, צורף איילט סיליסטרה לווילאייט הדנובה.

## חלוקה מנהלית

## הערות שוליים

קטגוריה:האימפריה העות'מאנית: איילטים
קטגוריה:בולגריה תחת שלטון האימפריה העות'מאנית
אוונס פול

**אוונס פול** (ידוע גם בתור **פלומה קומפר**; נולד ב-25 בנובמבר 1955) הוא פוליטיקאי מהאיטי, שכיהן כראש ממשלת האיטי וכראש עיריית פורט-או-פרנס.

## ביוגרפיה
פול נולד בשנת 1955. בבחירות לראשות עיריית פורט-או-פרנס, שהתרחשו בשנת 1990, נבחר פול.

בשנת 1992, קיבל פול את פרס זכויות האדם על שם לטלייה מופיט.

הוא היה מנהיג מפלגת ההתכנסות דמוקרטית, שהתנגדה לשלטונו של ז'אן-ברטראן אריסטיד.

בשנת 2006, הוא התמודד ללא הצלחה על תפקיד נשיא האיטי, במפלגת הברית הדמוקרטית.

ב-25 בדצמבר 2014, הכריז הנשיא מישל מרטלי על אוונס פול כראש הממשלה החדש של האיטי. ב-2 בפברואר 2016, הוא התפטר מתפקידו.

הוא נהג להנחות את התוכנית "פלומה" ברדיו קארייב בין השנים 1974 ל-1976, משם קיבל את כינויו, פלומה קומפר.

## קישורים חיצוניים

## הערות שוליים

קטגוריה:ראשי ממשלת האיטי
קטגוריה:פורט-או-פרנס
קטגוריה:האיטים שנולדו ב-1955
פארול קונסטנצה

**פארול** (ברומנית: **FC Farul Constanţa**; מילולית: פארול משמעותו מגדלור ברומנית) הוא מועדון כדורגל רומני מהעיר קונסטנצה, שהישג השיא שלו הוא אליפות רומניה בעונת 2022/2023.

המועדון נוסד בשנת 1920 והוא מארח את משחקי הבית באצטדיון פארול עם קיבולת של 15,500 צופים. בשנת 2016, עקב בעיות כלכליות, המועדון פורק והוקם מחדש אך ירד לליגה הרביעית. בשנת 2021 התאחד עם מועדון ויטורול ובכך למעשה חזר לליגת העל הרומנית בכדורגל.

## היסטוריה
המועדון נוסד בשנת 1920 בשם Serviciul Porturi Maritime Constanța והופיע בשם זה עד 1946, אז שונה שמו ל-Porturi Comunicații Ape Constanța (PCA Constanța).

בשנת 1949 התמזגו שני מועדוני כדורגל מהעיר קוסטנצה (Dezrobirea Constanţa ו-PCA Constanţa) ליצירת מועדון בשם PKA Constanta Lokomotiva. המועדון שיחק בליגה 2, עד שבשנת 1954 העפיל לראשונה לליגה 1. ברם, בשנה שלאחר מכן הקבוצה חזרה לליגה השנייה. בשנת 1958 שונה שמו של המועדון ל"פארול קונסטנטה " ובהמשך חזר לליגה A.

המועדון סיים רביעי באליפות רומניה פעמיים בעונות 1959/1960 ו-1966/1967. בעונת 2004/05 המועדון סיים במקום החמישי באליפות והגיע לגמר הגביע הרומני כשהוא מפסיד למועדון דינמו בוקרשט בתוצאה 1:0. לאורך ההיסטוריה שלה, פארול זכתה בחמש פעמים באליפות הליגה השנייה ושיחקה פעם אחת גם בגמר גביע הבלקן.

בשנת 2021 התמזגה עם מועדון ויטורול קונסטנצה, שפורק תוך שמירה על השם ההיסטורי "פארול".

בעונת 2022/2023 זכתה הקבוצה באליפות הראשונה בתולדותיה כמועדון מאוחד. 

## הישגים
* **[[ליגת העל הרומנית בכדורגל|אליפות רומניה]]:** 2022/2023
* **מקום 4 [[ליגת העל הרומנית בכדורגל|באליפות רומניה]]** (2): 1959/1960, 1966/1967
* **[[הגביע הרומני בכדורגל|סגנית מחזיקת גביע רומניה]]** (1): 2004/05
* **גמר גביע הבלקן** (1): 1965/66 

## ראו גם
* אקדמיית הכדורגל גאורגה חאג'י

## קישורים חיצוניים

* 

* האתר הרשמי של מועדון "פארול"

## הערות שוליים

קטגוריה:קבוצות כדורגל שהוקמו ב-1920
קטגוריה:קבוצות כדורגל רומניות
מגרה (כלי עבודה)

**מגרה** או **מגירה** היא כלי עבודה, המוזכר בתיאור בית המקדש: כל אלה אבנים יקרות כמדות גזית מגוררות במגרה. מכאן, שכלי זה הוא מעין מסור, המשמש לניסור אבנים.

ככל הנראה, דוד השתמש במגרה כדי לשעבד את בני עמון, מה שמביא למסקנה, כי המגרה שימשה בעבר ככלי ששימש כדי לענות ולהעביד.

## בחז"ל
במסכת כלים, המוזכרת בחז"ל ככלי בעל שיניים, ורבי עובדיה מברטנורא כותב על כך שהמגרה היא מסור. הרב ישראל ליפשיץ כותב על המגרה שזה כלי המשמש לניסור עצים. התוספות יום טוב מפרש וכותב שהמגרה "מליאה פגימות כשרוצים לחתוך קורה לשנים. מוליכה ומביאה על גבה והפגימות חורצות אותה עד סופה. ונקראת מגירה על שם שחותכת דרך גרירה", כלומר שזה כלי בעל שיניים, וכשרוצים לחתוך איתו קורה, מוליכים אותה על גבי הקורה.

המגרה מוזכרת כ-35 פעמים בש"ס.

## קישורים חיצוניים

## הערות שוליים

קטגוריה:כלי עבודה
קטגוריה:מסורים
קטגוריה:בית המקדש
ולדימיר לוין

**ולדימיר לוין** (ברוסית: **Владимир Леонидович Левин**; נולד ב-1967 בלנינגרד) הוא אזרח ברית המועצות ורוסיה, שב-1994, בעודו ברוסיה, הצליח להעביר כמה מיליוני דולרים מחשבונותיהם של לקוחות גדולים בבנק האמריקני סיטיבנק, נעצר אז בבריטניה והורשע בארצות הברית. בשנת 1998 נגזר על לוין 36 חודשי מאסר, אותם כבר ריצה עד ששוחרר ממעצר והוסגר מארצות הברית.

זה היה המקרה הראשון שדווח בתקשורת בקשר לפריצה לרשת המחשבים של בנק, שבוצעה ממדינה אחרת. הודות לכך, לוין הפך לדמות אייקונית בתחום אבטחת מידע, למרות העובדה שרשת הבנק לא נפרצה על ידו - הוא פשוט קנה הוראות לגישה לרשת הבנקאית, בהן השתמש לגישה לחשבונות החברה. 

## קישורים חיצוניים
* , מתוך תוכנית הטלוויזיה רוסיה הקרימינלית (בתוכנית, סיטיבנק נקרא מטרופוליטן-בנק, ולוין עצמו נקרא ליאוניד רזין)

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:האקרים
קטגוריה:רוסים שנולדו ב-1967
גבעת מגנט (אנטארקטיקה)

**גבעת מגנט** (באנגלית: **Magnet Hill**) היא הר נמוך (או גבעה גבוהה) בחצי האי טרינטי, שבצפון מזרח חצי האי האנטארקטי, בארץ גרהאם שבאנטארקטיקה.

גובהה של הגבעה 570 מטרים מעל פני הים, והיא הנקודה הגבוהה ביותר בשדה השלג מוט.

הגבעה ממוקמת 6 קילומטרים צפונית-מזרחית לנונאטאקי קמל, שמהווים את הקצה הדרומי של שדה השלג מוט.

## היסטוריה
### גילוי ומיפוי הגבעה

הגבעה מופתה במסגרת סקרים על הקרקע, וסקרים באמצעות מגנוטמטרים, שבוצעו בשנת 1959, על ידי סקר שטחי חסות איי פוקלנד.

### מקור השם

שמה של הגבעה מזכיר את אופי גילוייה ומיפוייה - באמצעות מגנטומטרים - מכשיר מדידה למדידת עוצמתו וכיוונו של השדה המגנטי באזור בו נמצא.

## קישורים חיצוניים
* גבעת מגנט באתר הסקר הגאולוגי של ארצות הברית
* גבעת מגנט באתר הגאזט האנטארקטי של ממשלת אוסטרליה
* גבעת מגנט באתר הגאזט האנטארקטי המשווה SCAR של ממשלת אוסטרליה
* מזג אוויר נוכחי עדכני בגבעת מגנט
** נתוני זריחת/שקיעת שמש/ירח עדכניים עבור גבעת מגנט
** תחזית מזג אוויר עדכנית ארוכת טווח עבור גבעת מגנט
** נתוני מזג אוויר היסטוריים עבור גבעת מגנט
** סטטיסטיקות מזג אוויר עבור גבעת מגנט

## הערות שוליים

מגנט
מגנט
יחסי פינלנד–רומניה

ממוזער|שגרירות רומניה בהלסינקי
**יחסי פינלנד–רומניה** הם היחסים הדיפלומטיים בין פינלנד לרומניה. שתי המדינות חברות באו"ם, במועצת אירופה וב.

## סקירה כללית
רומניה הכירה בפינלנד ב-8 באפריל 1920 ושתי המדינות כוננו יחסים דיפלומטיים ב-28 ביוני 1920. במהלך מלחמת העולם השנייה היו שתי המדינות חלק ממדינות הציר, אולם ב-20 בספטמבר 1944 נותקו היחסים ביניהן והם חודשו רק ב-14 באוקטובר 1949. ב-12 באוגוסט 1963 שדרגו שתי המדינות את הנציגויות הדיפלומטיות שלהן לרמת שגרירות. בשנת 2009 הסתכם הסחר הכולל בין המדינות ב-206 מיליון אירו. בשנת 2010 חגגו שתי המדינות 90 שנה לכינון היחסים הדיפלומטיים ביניהן.

## נציגויות דיפלומטיות
* פינלנד מחזיקה ברומניה שגרירות בבוקרשט וקונסוליית כבוד בקונסטנצה.
* רומניה מחזיקה בפינלנד שגרירות בהלסינקי ו-2 קונסוליות כבוד בהמנלינה וסבונלינה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי הפיליפינים–רומניה

**יחסי הפיליפינים–רומניה** הם יחסי החוץ בין הפיליפינים לרומניה. הפיליפינים החזיקה שגרירות בבוקרשט, שנסגרה בשנת 2012, אולם רומניה מחזיקה בפיליפינים שגרירות במנילה.

## היסטוריה
[ממוזער| [אלנה צ'אושסקו מקבלת תואר מאוניברסיטת הנשים הפיליפינית]]
[ממוזער| [ניקולאה צ'אושסקו מקבל תואר "דוקטור למשפטים", מאוניברסיטת הפיליפינים]]
היחסים בין המדינות החלו כאשר ניקולאה צ'אושסקו ביקר במנילה כמנהיג הסוציאליסטי הראשון שנכנס לפיליפינים ב-12 באפריל 1975, ולאחר מכן הוקמה ועדה מדעית וטכנולוגית פיליפינית-רומנית בראשות ד"ר מלסיו ס. מגנו ושגרירת הפיליפינים ברומניה לטיסיה ראמוס-שהאני. באותה תקופה פתחו הפיליפינים בקשרים עם המדינות הסוציאליסטיות כחלק מדו-קיום הדדי ששרר בתקופת שלטון חוק הלחימה של פרדיננד מרקוס, וביטל את האווירה האנטי-קומוניסטית ששררה לפני הממשל.

במהלך ביקורו של צ'אושסקו קיבלו הוא ואשתו תארים מאוניברסיטת הפיליפינים ומאוניברסיטת הנשים הפיליפינית. לו הוענק תואר כבוד כ"דוקטור למשפטים "על ידי מועצת יורשי העצר, ואילו אשתו, אלנה, קיבלה תואר "דוקטור למדעים".

בשנת 1994, המועצה העסקית של הפיליפינים–רומניה בע"מ (PRBC) אורגנה כשלוחה של משלחת הסחר הפיליפינית הראשונה ברומניה על ידי מזכיר המדינה תומאס אלקנטרה ממשרד המסחר והתעשייה (DTI). בשנת 2002 רומניה והפיליפינים תמכו זו בזו בהצעתם למושבים לא קבועים במועצת הביטחון של האו"ם. בשנת 2003, הפיליפינים ורומניה הסכימו לבחון תחומים לשיתוף פעולה בהשלמת סחר.

## ביקורים רשמיים
בינואר 1994 ביקר נשיא בית הנבחרים של רומניה אדריאן נסטאסה בפיליפינים. ביוני 1996 ביקרה נשיאת הסנאט הפיליפיני לטיסיה ראמוס-שהאני ברומניה. בספטמבר 1997 ביקר שר החוץ של הפיליפינים דומינגו סיאזון ברומניה, במהלך הוועידה לדמוקרטיות החדשות והמשוחזרות. בפברואר 2002 יצא נשיא רומניה יון איליאסקו לביקור ממלכתי בפיליפינים. ביולי 2002 נערכו חגיגות שנועדו לחגוג שלושה עשורים של יחסים דיפלומטיים בין שתי המדינות בבירות שתי המדינות.

## הסכמים דו-צדדיים
# הסכם סחר (1992)
# הסכם לקידום והגנה על השקעה
# תזכיר שיתוף פעולה בתיירות (1997)
# הסכם שיתוף פעולה טכני ומדעי

## הערות שוליים

קטגוריה:ערכים ללא קטגוריות פיזיות - יחסי חוץ
יחסי רומניה–תאילנד

**יחסי רומניה–תאילנד** הם יחסי החוץ בין רומניה לתאילנד.

## סקירה כללית
שתי המדינות כוננו יחסים דיפלומטיים ב-1 ביוני 1973. שתי המדינות משתפות פעולה בתחומים שונים כגון שיתוף פעולה מסחרי וכלכלי, חילופי תרבות וחינוך, ענייני צדק, חקלאות ותיירות. במהלך השנים התקיימו כמה ביקורים רמי דרג בין המדינות.

## נציגויות דיפלומטיות
* רומניה מחזיקה בתאילנד שגרירות בבנגקוק וקונסוליית כבוד בפאטאיה.
* תאילנד מחזיקה ברומניה שגרירות בבוקרשט.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי הוותיקן–רומניה

**יחסי הכס הקדוש–רומניה** הם יחסי החוץ בין הכס הקדוש לרומניה. שתי המדינות כוננו יחסים דיפלומטיים בשנת 1920.

## היסטוריה
בתאריכים 7–9 במאי 1999 ערך האפיפיור יוחנן פאולוס השני ביקור רשמי ברומניה. זה היה המסע האפיפיורי הראשון למדינה אורתודוקסית ברובה מזה יותר מ-1,000 שנה. הוא השתתף בליטורגיה אורתודוקסית ב-9 במאי 1999, וסימן את הפעם הראשונה בה השתתף אפיפיור בטקס אורתודוקסי. בשנת 2002 היו 1,028,401 קתולים ברומניה, המהווים 4.7% מאוכלוסיית המדינה.

האפיפיור פרנציסקוס ביקר ברומניה בין התאריכים 31 במאי ל-2 ביוני 2019.

## נציגויות דיפלומטיות
* הכס הקדוש מחזיק ברומניה שגרירות בבוקרשט.
* רומניה מחזיקה שגרירות בוותיקן.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אורוגוואי–רומניה

**יחסי אורוגוואי–רומניה** הם יחסי החוץ בין אורוגוואי לרומניה.

## סקירה כללית
שתי המדינות כוננו יחסים דיפלומטיים בשנת 1935. אורוגוואי פתחה מחדש את שגרירותה בבוקרשט בשנת 2008. שתי המדינות חברות מלאות באו"ם. בין שתי המדינות נחתמו כמה אמנות: שיתוף פעולה (1993), תרבות ומדע (2004) ומיסוי (2012). הסחר בין שתי המדינות הוא קטן אך יציב.

## נציגויות דיפלומטיות
* רומניה מחזיקה באורוגוואי שגרירות במונטווידאו.
* אורוגוואי מחזיקה ברומניה שגרירות בבוקרשט.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
בנדר: ההונאה האחרונה

**בנדר: ההונאה האחרונה** (ברוסית: **Бендер: Последняя афера**) הוא סרט עלילתי רוסי, סרט ההמשך של בנדר: זהב האימפריה. את התפקידים הראשיים גילמו סרגיי בזרוקוב וארם ורדוואניאן. הסרט יוקרן בבכורה בשנת 2021.

הדמויות הראשיות של הסרט הן שני נוכלים, אוסיה זדונאיסקי ואיברהים בנדר. הם ממשיכים לחפש את "המוט היקר של רומיאנצב" במערבולת המטורפת של אירועי מלחמת האזרחים בדרום רוסיה של שנת 1919. שנת 1919, רוסיה הסובייטית. שמועה מגיעה לאברהים בנדר כי דבר בעל ערך רב מוסתר בארון של איש עשיר שאך זה נקבר לאחרונה: מוט עשוי זהב טהור מתקופת יקטרינה הגדולה, שערכו מוערך בכמה מיליונים.

## עלילה
איברהים בנדר ואוסיה זדוניסקי הפכו מפורסמים מדי - הם מבוקשים על ידי המשטרה של שתי מדינות: רוסיה וטורקיה. במרדף אחר מוט הזהב של הרוזן רומיאנצב, הם יצטרכו להתחפש לאמני קרקס, טרוריסטים ואפילו שתי גברות הנוסעות על ספינה, אם ובת. כך מגיעים אוסיה ובנדר לטורקיה. בינתיים, אמו של אוסטאפ מוצאת את עצמה בציפורניו של קראולי הקודר, שמתייחס לאורחיו העשירים כמהגרות עניות פתיות. בצירוף מקרים מדהים, מוט הזהב מגיע לאוצר של קראולי. המצוד אחר התכשיט יסתיים בטירה מרושעת מימי הביניים.

## שחקנים ודמויות
* סרגיי בזרוקוב - *איברהים בנדר*
* ארם ורדבניאן - *[[אוסטפ בנדר|אוסיה זדונאיסקי]]*
* ניקיטה קולורגרי - *[[מישקה יפונצ'יק]]*
* טיסיה וילקובה - *אווה מכולסקאיה*
* יוליה רוטברג - *מאדאם סוקולוביץ *'
* אולגה סוטולובה - *אמו של אוסטאפ*
* גאריק חרלמוב - *ווליאדיס, הבעלים של המסעדה*
* ארטיום טקצ'נקו - *אמטיסטוב*
* ג'וליה מקרובה - *סופי*
* פאבל דרוויאנקו - *[[נסטור מאכנו]]*
* יורי קולוקולניקוב - *[[גריגורי קוטובסקי|קוטובסקי]]*
* ורה ברז'נבה - *שודדת*

## הפקה
הסרט צולם על ידי חברת Sreda בבעלות אלכסנדר צקאלו ובשיתוף פעולה עם ערוץ טלוויזיה רוסיה-1.

## הפצה
הסרט יצא לצפייה ב-5 בנובמבר 2021 בשרתי Kinopoisk.ru, Premier ו-ivi.ru. ההנחה היא שבעקבות הסרטים "בנדר: זהב האימפריה", "בנדר: ההתחלה" ו"בנדר: ההונאה האחרונה" תופק סדרה על אוסטפ בנדר.

## קישורים חיצוניים

## הערות שוליים

קטגוריה:סרטים מבוססי סדרות טלוויזיה
קטגוריה:סרטים ברוסית
קטגוריה:סרטי קומדיה רוסיים
קטגוריה:סרטי 2021
קטגוריה:סרטי קומדיה
קטגוריה:סרטי פשע רוסיים
צ'רנוביצר מורגנבלאט

**צ'רנוביצר מורגנבלאט** (בגרמנית: **Czernowitzer Morgenblatt**; מילולית: עיתון הבוקר של צ'רנוביץ) היה עיתון בבעלות יהודית שיצא לאור בשפה הגרמנית בין השנים 1940-1918. העיתון יצא לאור בצ'רנוביץ, שעה שזו הייתה תחת שלטון ממלכת רומניה.

## היסטוריה
העיתון נוסד במאי 1918 על ידי העורכים ואליאס ויינשטיין יוליוס ואבר. האחרון היה אחראי לעריכת העיתון המקומי "וולקסוור" בשנים 1912-1904. קהל היעד של העיתון היו דוברי הגרמנית שהתגוררו בבוקובינה, ובכלל זה יהודים, ש-40% מהם שישבו באותו אזור היו דוברי גרמנית. המורגנבלאט לא הזדהה עם מפלגה פוליטית מסוימת במאמריו. זאת, בשונה מעיתונים יהודיים אחרים שהוצאו לאור באותם הימים בצ'רנוביץ, כגון "וולקסוור" שהזדהה עם המפלגה הלאומית היהודית, או "אוסטיודישה צייטונג", שהזדהה עם הציונים הכלליים. העיתון נסגר ב-28 ביוני 1940, בפקודת שלטונות ברית המועצות שכבשו את צ'רנוביץ וסביבותיה באותו יום.

## ראו גם
* אוסטיידישה צייטונג
* צ'רנוביצר אלגמיינה צייטונג

## הערות שוליים

קטגוריה:יהדות צ'רנוביץ: עיתונים
סטורם וורן

**סטורם וורן** (באנגלית: **Storm Warren**; נולד ב-4 בנובמבר 1988) הוא כדורסלן אמריקאי, המשחק בעמדות הפאוור פורוורד והסנטר בהפועל ירושלים.

## קריירה
וורן למד ושיחק כדורסל בתיכון ריצ'ווד במחוז אוצ'יטה, לואיזיאנה, שם נבחר לשחקן המצטיין בלואיזיאנה ולקבוצת הטורניר.

וורן שיחק כדורסל מכללות באוניברסיטת מדינת לואיזיאנה, שם העמיד בעונתו האחרונה 8.2 נקודות ו-5.0 ריבאונדים בממוצע למשחק. הוא סיים את קריירת המכללות שלו עם 608 ריבאונדים, 121 חסימות ו-112 חטיפות.

ב-31 במרץ 2012, השתתף וורן במשחק האולסטאר של המכללות.

ב-24 באוגוסט 2012, וורן החל את הקריירה המקצועית שלו כשחתם לעונה בדן הלדר ההולנדית. באותה עונה וורן עזר לקבוצה להגיע לפלייאוף, שם הפסידה לדונאר כרוניגן.

ב-19 בספטמבר 2013, חתם וורן לעונה בנאמיקה לאחטי הפינית.

ב-5 ביוני 2014, חתם וורן בנאנט מהליגה הצרפתית השנייה. ב-18 ביוני 2015, חתם וורן על הארכת חוזה לעונה נוספת עם נאנט. בעונתו השנייה בקבוצה, הוא העמיד ממוצעים של 13.6 נקודות ו-7.2 ריבאונדים למשחק.

ב-5 בספטמבר 2016, חתם וורן במכבי הוד השרון מהליגה הלאומית. ב-10 בינואר 2017, רשם וורן שיא קריירה של 50 נקודות, כשהוא קולע ב-18 מ-27 מהשדה, יחד עם 11 ריבאונדים ו-5 חטיפות בניצחון 97-86 על הפועל מגדל העמק. וורן הוביל את הוד השרון לחצי גמר הליגה הלאומית, שם הפסידה 1–3 לעירוני נס ציונה בסדרת הפלייאוף. וורן סיים את העונה ראשון בנקודות בליגה עם ממוצעים של 23.6 נקודות למשחק, כשבנוסף היה הריבאונדר השלישי בטיבו עם 11.2 למשחק.

ב-5 ביולי 2017, וורן חתם לעונה בהפועל באר שבע. וורן הוביל את הליגה בנקודות עם 21.9 נקודות למשחק, יחד עם 10 ריבאונדים. ב-22 במאי 2018, וורן עזר לבאר שבע לעלות לליגת העל לראשונה בתולדותיהם, לאחר שהקבוצה ניצחה את מכבי עירוני קריית גת בגמר, שם נבחר לשחקן המצטיין.

ב-21 ביוני 2018, וורן האריך את חוהו בבאר שבע לעונה נוספת, אך עזב את הקבוצה ב-12 באוקטובר.

ב-27 באוקטובר 2018, חתם וורן לעונה במכבי רחובות. ב-16 בינואר 2019, עזב וורן את רחובות לאחר ששותף ב-15 משחקים.

ב-17 בינואר 2019, חתם וורן בביגואה דה וילה ביאריץ האורוגוואית.

ב-23 במאי 2021, חתם וורן בבני הרצליה מליגת העל.

ב-11 ביולי 2021, חתם וורן באליצור "איתו" אשקלון.

## קישורים חיצוניים

## הערות שוליים

קטגוריה:אמריקאים ילידי לואיזיאנה
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני מכבי הוד השרון
קטגוריה:כדורסלני הפועל באר שבע
קטגוריה:כדורסלני מכבי רחובות
קטגוריה:כדורסלני הפועל עפולה
קטגוריה:כדורסלני הפועל חבל מודיעין
קטגוריה:כדורסלני בני הרצליה
קטגוריה:כדורסלני אליצור "איתו" אשקלון
קטגוריה:לואיזיאנה: כדורסלנים
קטגוריה:כדורסלני אוניברסיטת המדינה של לואיזיאנה
קטגוריה:אמריקאים שנולדו ב-1988
קטגוריה:כדורסלני הפועל רמת גן
קטגוריה:כדורסלני הפועל ירושלים